Pentan

Pentan (Amil hidrid, n-pentan) je zasićeni ugljikovodik koji spada u grupu alkana. To je bezbojna, lahko zapaljiva tekućina, lakša od vode.

 Osobine 
Vrlo lahko isparava na sobnoj temperaturi. Nije polaran, teško se otapa u vodi, te je zapaljiv. U njemu se otapaju samo nepolarni spojevi i spojevi koji su bogati alkil-grupama.

 Upotreba 
Iako je slabo upotrebljiv u šire svrhe, često se koristi kao otapalo, a nešte rjeđe kao pogonsko gorivo i izvor vodika. Pentan je najniži tekući alkan. Ispod njega, u homolognom nizu, nalazi se butan, koji je plin.

 Izomeri 
Pentan je jedan od tri strukturna izomera. Ostala dva su:
 isopentan i
 neopentan

Povezani cikloalkan je ciklopentan, iako ima sasvim drugačiju molekularnu formulu, također se može smatrati kao izomer pentana.

 Reakcije 
Pentan gori dajući ugljen dioksid i vodu:
C5H12 + 8 O2 → 5 CO2 + 6 H2O

U nedostatku kisika, formira se ugljen monoksid.

Kao i mnogi drugi ugljikovodici, pentan također može stupati u reakcije halogenizacije:
C5H12 + Cl2 → C5H11Cl + HCl

Ovakve reakcije su neselektivne, dajući smjesu 1-, 2- i 3-hloropentana, kao i neke više derivate hlorida.

 Reference 
 Međunarodna hemijska sigurnosna kartica 0534
 NIOSH džepni priručnik o hemijskim opasnostima
 3D prikaz pentana
 Fotohemijska baza podataka

Kategorija:Alkani